A modul a terméktervezéshez és piaci bevezetéshez kapcsolódó termékmenedzsment feladatokkal foglalkozik, a modultárgyak során kitérve a szellemi tulajdonvédelem, a fogyasztóvédelem és a dizájn szerepére a termékfejlesztésben, mindvégig szem előtt tartva a felhasználó-központú tervezést és piaci magatartást. A termékmenedzsment szakirányos hallgató által projekttémául választott termék (esetenként szolgáltatás) a „bölcsőtől sírig” tartó termékfejlesztési folyamat bármely szakaszában, tágan kerül értelmezésre. A termékmenedzsment modulos hallgató szakdolgozatának keretein belül mind műszakilag mind menedzsment szempontból vizsgálja az adott terméket.

**Modultárgyak**

**Speciális termékmenedzsment ismeretek**

**(BMEGT52A022)**

A tárgy alapvető célkitűzése a különböző termék-menedzsment témakörök és a termékmenedzsment speciális területeinek megismerése blended learning módszerrel (távoktatás + kontaktórák tutorokkal), mindezek egyéni elsajátítása és gyakorlati feldolgozása.

A tárgy a következő termékmenedzsmenthez kapcso-lódó területek feldolgozására ad lehetőséget:

- Fogyasztóvédelem,

- Szabadalom – versenyelőny,

továbbá támogatja a termékmenedzser eredményeinek sikeres bemutatását dokumentációkészítés és prezen-tációs gyakorlaton keresztül.

**Ergonómia** **(BMEGT52A021)**

A tárgy alapvető célkitűzése a felhasználó-központú tervezés szemléletének megismerése, és a hozzá kapcsolódó menedzsment-feladatokat szolgáló módszereknek készség szintű elsajátítása.

- Ergonómia a terméktervezés során: Felhasználók bevonása (participáció); a terméktervezés lépései; tervezői szabadságfok.

- A felhasználókról és a felhasználóktól származó ismeretek begyűjtése: Az interjú-, és kérdőív alapú módszerek. Fókuszcsoportos vizsgálat.

- Empirikus módszerek: Felhasználói terméktesztelés – a termékhasználat empirikus vizsgálata (usability testing).

- Kerekekesszékes gyakorlat: a Design for All szemlélet és a termékértékelés elsajátítása, csapatmunka kipróbálása.

**A két tárgyat integráltan oktatjuk a projektfeladattal – cél a szakdolgozat**

A tárgyak alapvető célkitűzése a hallgató ismereteinek komplex bővítése mind a termékmenedzsment, mind az ergonómia tárgykörében. A két kurzus során megjelenő témák és feladatok a projektfeladat témaköreinek kiválasztását és elmélyítését támogatják, amelyek később szerves részét képezhetik a szakdolgozatnak.

**Projektfeladat I. és II. (BMEGT52A023 és BMEGT52A024)**

A projektfeladat célja a szakdolgozat, illetve elsősorban az empirikus, céges terepen végzett munkának az előkészítése és elvégzése.

**Kötelezően elvégzendő műszaki tárgyak**

CAD alapjai (BMEGEGEAGCD)

Forma- és grafikai tervezés számítógépes módszerei (BMEGEGEAGFG)

**Ajánlott szabadon választható tárgyak**

Szoftver-ergonómia (GT528802), A táblázatkezelés üzleti alkalmazásai (GT52A018), Divat és reklám lélektana (GT52V100), Karriertervezés (GT52A006), A vezetővé válás pszichológiája (GT52A005), Társas kapcsolatok pszichológiája (GT52A010), Szociális készségfejlesztő tréning (GT52A013)

**Oktatók és témavezetők:** Dr. Antalovits Miklós, Dr. Hercegfi Károly, Dr. Izsó Lajos, Mischinger Gábor, Jókai Erika, Józsa Eszter, Koloszár Kata, Lógó Emma, Dr. Németh Edit, Süle Margit, Tóvölgyi Sarolta, valamint az Ergonómia és Pszichológia Tanszék néhány további oktatója.

**Példák termékmenedzsment modulos projektfeladatokból és szakdolgozatokból**

A modulon nagyon különböző műszaki hátterű termékekkel és a termék életciklus legkülönbözőbb szakaszaival foglalkozó projektfeladatok és szakdolgozatok születtek. Néhány példa a sokféleségre:

* Hőszivattyúk szélesebb körben való elterjesztése Magyarországon
* Közösségi érintőképernyő interface design
* Új gitárerősítő fejlesztése és piaci bevezetésének előkészítése
* Opel márkakereskedés ügyfélterének ergonómiai vizsgálata
* Lush kozmetikai termék csomagolásának fejlesztése
* Az Asus Eee Pad Transformer táblagépek piaci bevezetése Magyarországon
* Aktív kerekesszék magyarországi bevezetése
* A Győri Audi ETO KC szurkolói boltjának vásárló-orientált elemzése
* Válságkezelő stratégiák az optikai piacon
* Belső szoftverfejlesztési folyamat fejlesztése a Generali Biztosítónál

További információk a tanszék honlapján: [www.erg.bme.hu](http://www.erg.bme.hu) vagy az évfolyamfelelőstől: Tóvölgyi Saroltától a [tovolgyi@erg.bme.hu](mailto:tovolgyi@erg.bme.hu) email címen.